Hvernig eiga iðjuver á 5 ára reglu að haga upplýsingagjöf og ytri skoðun virkja ? Nánari lýsing : Hvernig eiga iðjuver sem hafa valið 5 ára heildarskoðunarferil að gera grein fyrir nýjum og breyttum virkjum og eigin skoðunum eldri og nýrra virkja ? Ennfremur , ef lágspennubúnaður er innan öryggisstjórnunarkerfis , þarf skoðunarstofa að framkvæma heildarskoðun á því öllu við 5 ára skoðun , ellegar aðeins nýjum og breyttum , eða úrtaki valið á annan hátt ? Greinargerð : 5 ára regla kveður á um undanþágu frá 3 - 5 í gr. 1.5.2 rur . Eðli málsins samkvæmt eru þau þá jafnframt undanþegin gr. 1.5.3 „ Eftirlit með virkjum “ sem er nánari útfærsla á 1.5.2 . VL 6 er nánari útfærsla á framkvæmd eftirlits á gr. 1.5.3 og á því heldur ekki við . VLR 2 fjallar um skoðun eigin virkja og á því heldur ekki við . Þrátt fyrir það eru í VLR 2 ákvæði um upplýsingagjöf til Mannvirkjastofnunar um fyrirhugaðar framkvæmdir og ný / breytt virki , sem Mannvirkjastofnun getur óskað áfram eftir á grundvelli gr. 2.9 rur , sem kveður á um almenna upplýsingaskyldu . Eðlilegt er að óska áfram eftir þeim upplýsingum . Þannig er haldið samræmi við þá reglu að Mannvirkjastofnun hafi beint eða óbeint upplýsingar um öll ný og breytt raforkuvirki eða neysluveitur . Iðjuver sem eru á 5 ára reglu skulu haga upplýsingagjöf og ytri skoðunum virkja þannig : Árlega skal senda yfirlit um fyrirhugaðar nýframkvæmdir , eða staðfestingu þess að engar séu fyrirhugaðar . Árlega skal senda yfirlit um ný og breytt virki síðasta árs . Við 5 ára heildarskoðun skal skoðunarstofa gera heildarskoðun á háspennuhluta . Úr lágspennubúnaði sem skilgreindur er innan öryggisstjórnunarkerfisins skal velja úrtak til skoðunar sem nemi a.m.k. 10% nýrra og breyttra virkja síðustu 5 ára og um 3% eldri virkja . Skal ábyrgðarmaður iðjuvers velja úrtakið .